**Α Ν Α Κ Ο Ι Ν Ω Σ Η**

**ΔΗΛΩΣΕΙΣ ΜΑΘΗΜΑΤΩΝ ΕΑΡΙΝΟΥ ΕΞΑΜΗΝΟΥ**

**ΑΚΑΔΗΜΑΪΚΟΥ ΕΤΟΥΣ 2023-2024**

Ανακοινώνεται στους προπτυχιακούς φοιτητές/τριες του τμήματος Διοικητικής Επιστήμης και Τεχνολογίας Πανεπιστημίου Πελοποννήσου τα εξής:

* Οι δηλώσεις μαθημάτων για το εαρινό εξάμηνο ακαδημαϊκού έτους 2023-2024 θα πραγματοποιηθούν αποκλειστικά και μόνο ηλεκτρονικά **από το Σάββατο 23.03.2024 έως και το Σάββατο 06.04.2024** μέσω της ιστοσελίδας <https://unistudent.uop.gr>
* Για να ολοκληρωθεί η ηλεκτρονική δήλωση μαθημάτων, θα πρέπει να επιλεγεί η εντολή **Υποβολή**
* Καθ’ όλο το παραπάνω χρονικό διάστημα οι φοιτητές μπορούν να προβαίνουν σε τροποποίηση της δήλωσής τους.
* Ανεξάρτητα από την εγγραφή του κάθε μαθήματος στο **eclass**, η ηλεκτρονική δήλωση μαθημάτων στο <https://unistudent.uop.gr> αποτελεί απαραίτητη προϋπόθεση για την εγγραφή στο εξάμηνο και τη συμμετοχή στις εξετάσεις, καθώς οι φοιτητές /τριες έχουν δικαίωμα συμμετοχής στην εξέταση μόνο των μαθημάτων που έχουν συμπεριληφθεί στην τρέχουσα δήλωσή τους και έχει ισχύ μόνο για το ακαδημαϊκό έτος 2023-2024 (μαθήματα μεγαλύτερων εξαμήνων διαγράφονται από τη δήλωση).

Στη λήξη της προθεσμίαςτο σύστημα θα κλειδωθεί και δεν θα υπάρχει πλέον η δυνατότητα υποβολής δήλωσης μαθημάτων ή τροποποίησης της ήδη υπάρχουσας.

**Εκτός των μαθημάτων του τρέχοντος εξαμήνου, μπορούν να δηλώσουν επιπρόσθετα μαθήματα που οφείλουν από προηγούμενα έτη και συγκεκριμένα από το 2ο, 4ο και 6ο εξάμηνο σπουδών.**

**ΔΗΛΩΣΕΙΣ ΜΑΘΗΜΑΤΩΝ ΦΟΙΤΗΤΩΝ/ΤΡΙΩΝ ΕΠΙ ΠΤΥΧΙΩ**

**Οι φοιτητές/τριες επί πτυχίω** (δηλαδή όσοι έχουν ολοκληρώσει την κανονική διάρκεια σπουδών 8 εξαμήνων και **βρίσκονται στο 9ο εξάμηνο και μετά) έχουν δικαίωμα να δηλώσουν μαθήματα χειμερινών εξαμήνων και** να εξεταστούν σε αυτά κατά την εξεταστική περίοδο του εαρινού εξαμήνου ακαδημαϊκού έτους 2023-2024.

* Οι δηλώσεις μαθημάτων των επί πτυχίω φοιτητών για τα μαθήματα χειμερινών εξάμηνων θα πραγματοποιηθούν αποκλειστικά και μόνο ηλεκτρονικά **από το Σάββατο 23.03.2024 έως και το Σάββατο 06.04.2024** μέσω της ιστοσελίδας <https://unistudent.uop.gr>